Projekts

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot. Nr. .§)

**Par valstij dividendēs izmaksājamo valsts akciju sabiedrības „Latvijas Pasts” peļņas daļu**

1. Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punktu noteikt, ka valsts akciju sabiedrībai „Latvijas Pasts” (vienotais reģistrācijas Nr.LV40003052790) nav jāmaksā dividendes no tīrās peļņas par 2013.gadu.
2. Satiksmes ministrijai kā valsts akciju sabiedrības "Latvijas Pasts" kapitāla daļu turētājai nodrošināt, ka 2013.gadā gūtā peļņa tiek novirzīta tikai to valsts akciju sabiedrības "Latvijas Pasts" zaudējumu segšanai, kuri radušies iepriekšējos gados, lai sabiedrības interesēs nodrošinātu universālā pasta pakalpojuma saistību izpildi, tādējādi samazinot saistību apjomu, tajā skaitā aizņemtā kapitāla attiecību pret pašu kapitālu.

Ministru prezidente L.Straujuma

Satiksmes ministrs A.Matīss

Iesniedzējs:

Satiksmes ministrs A.Matīss

Vīza:

Valsts sekretārs K.Ozoliņš

04.07.2014. 10:30

152

L.Pūce

67028237; Linda.Puce@sam.gov.lv